ચીન દર થોડા મહિને કોઈ પગલું લઈને ભારતને ચોંકાવે છે. હવે ખબર આવ્યાં છે કે અરૂણાચલ પ્રદેશ સાથે જોડાયેલી સરહદ નજીક ચીન સોનાની ખાણ બનાવી રહ્યું છે. સરહદ પરની ચીનની પ્રવૃત્તિઓને કારણે ભારતને ફરીથી ચિંતા થઈ શકે છે. સોનાની ખાણ સિમ્બોલિક વાત બની રહી છે. ચીને ભારત સાથેની સરહદના મુદ્દે ક્યારેય વાત પડતી મૂકવાની વાત કરી નથી. વચ્ચે થોડો સમય ઝોળ પડે એટલું જ. અરૂણાચલ પ્રદેશને તે દક્ષિણ તિબેટ ગણાવે છે. આ મુદ્દે ભારતે બરાબર મુકાબલો કર્યો છે એ વાત સાચી છે, પણ ચીન પણ મચક આપવા માગતું નથી. સોનું સૌથી કિંમતી છે, પણ સાથોસાથ આ વિસ્તારમાં બીજા પણ ખનીજો હોવાનું અનુમાન છે. ચાંદી અને બીજા કિંમતી ધાતુઓનું મૂલ્ય 60 અબજ ડૉલરથી વધી જાય છે એવું અનુમાન મૂકાયું છે. આ બહુ મોટી રકમ છે અને ચીન વેપારી હિત ખાતર પણ સરહદે આ પ્રવૃત્તિને ચાલુ રાખવાની કોશિશ કરશે. વેપારી હિત હોય ત્યાં સુધી ઠીક છે, પણ મામલો સેન્સિટિવ સરહદનો છે એટલે ભારતે સતત નજર રાખવી